Salnavas pagasts

**Salnavas pagasts** ir viena no Ludzas novada administratīvajām teritorijām tā ziemeļrietumos, Krievijas pierobežā. Robežojas ar sava novada Kārsavas pilsētu un Malnavas un Mežvidu pagastiem, Rēzeknes novada Nautrēnu pagastu, Balvu novada Krisjāņu, Tilžas un Baltinavas pagastiem.

## Daba
Salnavas pagasts atrodas Austrumlatvijas zemienes Adzeles pacēlumā. Virsu veido viļņoti, lēzeni viļņoti, vietām plakani līdzenumi. Pagasta ziemeļu daļā stiepjas  grants oss Nūmērnes valnis, kurā atrodas Adzeles pacēluma augstākā vieta Pilskalns. Pagasta austrumu daļā atrodas Naudaskalns. 

### Hidrogrāfija
Upes: Aukupeite

Ezeri: Kugreņu ezers, Nūmiernes ezers, Vidējais ezers un Voitupļavas ezers

## Vēsture
[thumb|260px|right|[Salnavas katoļu baznīca]]
Pirms 1920. gada agrārās reformas tagadējā Salnavas pagasta teritorijā atradās Ruskulovas muiža, Salnavas muiža un Žurilovas muiža.  
Agrārās reformas gaitā Ruskulovas muiža tika sadalīta 1588 vienībās 15 949 ha kopplatībā. Saļņevas muižas īpašumā esošos 2237 ha sadalīja 80, bet Žurilovas muižas 257 ha - 72 vienībās. Zemnieka saimniecības vidējā platība bija 5 – 15 ha.

1945. gadā Kārsavas pagastā izveidoja Salnavas ciema padomi. 1954. gadā Salnavas ciemam pievienoja Oponosu ciemu, 1955. gadā - Ruskulovas ciemu, 1977. gadā - daļu Malnavas, Kārsavas un Baltinavas ciemu teritorijas. 1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Kārsavas novadā. 2021. gadā Kārsavas novadu iekļāva Ludzas novadā.

### Dabas un kultūrvēsturiskais mantojums
* Kugriņu purvs un mežs – dabas liegums.
* Salnavas muižas brīvā plānojuma parks – vietējas nozīmes dabas piemineklis.
* Salnavas muižas apbūve – vietējas nozīmes arhitektūras piemineklis.
* Salnavas katoļu kapela – vietējais arhitektūras piemineklis.
* Ruskulovas muižas regulārā plānojuma parks – īpaši aizsargājamais dabas

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir Salnava (pagasta centrs), Korecki, Ruskulova, Aizeļkšņi, Aizsili, Bļaši, Bieleņi, Orinski, Otrā Bozova, Kaļvine, Kaupuži, Pliešova, Stendži, Zaciški, Žeikari, Zobļova, Žurlova, Rogi.

## Saimniecība
Bļašos un Elstēs ir dolomīta atradnes, pie Kārsavas māla atradne. Liela smilts atradne ir Salnavā. Sviļovā ir smilts un grants atradne, Naudaskalnā- smilts atradne. Nūmernes ezerā-saldūdens kaļķi. 

1927. gadā Salas purvā pie Kārsavas izveidoja Valsts purva kultūru paraugsaimniecību „Sala”. 1931. gadā bija rekultivēti 475 ha zemju, paraugsaimniecību pārveidoja par lopkopības saimniecību ar jaunlopu audzētavu. Šajā laikā uzcēla modernu amerikāņu tipa kūti, skābbarības torni, krejotavu, spēkbarības un sakņu noliktavu, administratīvo ēku, strādnieku dzīvojamās mājas. Ruskulovā darbojās vējdzirnavas un motordzirnavas, ūdensdzirnavas Bļašos un Kūkovā, trīs ķieģeļu dedzinātavas Rogos, vienā no tām apdedzināja arī kaļķus un ražoja keramikas traukus.
### Transports
Salnavas pagastu šķērso autoceļi Viļaka–Kārsava, Kārsava-Tilža-Dubļukalns, Ruskulova-Bērzpils, Salnava-Motrīne un Rogovka-Dekteri-Zobļeva. Gar robežu ar Malnavas pagastu ved dzelzceļa līnija Sanktpēterburga-Varšava.

## Izglītība un kultūra
Salnavā ir pamatskola, tautas nams un bibliotēka.

## Atsauces